แนวทางการบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษา ในยุคดิจิทัล ของมหาวิทยาลัยราชภัฏกลุ่มภาคเหนือ
Authors: ชอัมพงษ์ ทินกร , โพธิพิทักษ ปพนสรรค์ , ยะฟู สายทิตย์ 
Published: January 2024

ภูมิหลังและวัตถุประสงค์: การศึกษาปัญหาแนวทางการบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษา ในยุคดิจิทัล ของมหาวิทยาลัยราชภัฏกลุ่มภาคเหนือเพื่อนำเสนอแนวทาง การบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษา ในยุคดิจิทัล ของมหาวิทยาลัยราชภัฏกลุ่มภาคเหนือ ดังนั้นการวิจัยครั้งนี้จึงมีวัตถุประสงค์เพื่อศึกษาปัญหาและหาแนวทางการบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษาในยุคดิจิทัล ของมหาวิทยาลัยราชภัฏกลุ่มภาคเหนือ
ระเบียบวิธีวิจัย: การวิจัยมี 3 ขั้นตอน 1). การศึกษาปัญหาโดยแบบสอบถามทางการบริหารจัดการความร่วมมือการฝึกประสบการณ์วิชาชีพครู กลุ่มตัวอย่างจำนวน 269 คน เครื่องมือในการเก็บข้อมูลเป็นแบบสอบถาม ค่าความเชื่อมั่น 0.97 การวิเคราะห์ข้อมูล คือค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน 2).หาแนวทางการบริหารจัดการความร่วมมือการฝึกประสบการณ์วิชาชีพครูสำหรับนักศึกษาสาขาวิชาพลศึกษา โดยวิธีการสนทนาแบบกลุ่มผู้เชี่ยวชาญจำนวน 7 คนและวิเคราะห์ข้อมูลด้วยเทคนิคการวิเคราะห์เนื้อหา 3).ประเมินแนวทางทางการบริหารจัดการความร่วมมือการฝึกประสบการณ์วิชาชีพครู โดยแบบสอบถามประเมินแนวทาง กลุ่มตัวอย่าง จำนวน 30 คน โดยวิธีการเลือกกลุ่มตัวอย่างแบบเจาะจง เครื่องมือที่ใช้ในการเก็บรวบรวมข้อมูล ได้แก่ แบบสอบถามประเมินแนวทาง สถิติที่ใช้วิเคราะห์ข้อมูล คือ ค่าร้อยละ ค่าเฉลี่ยและค่าส่วนเบี่ยงเบนมาตรฐาน
ผลการวิจัย: (1) ปัญหาการบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษาในยุคดิจิทัลโดยรวมอยู่ในระดับปานกลาง เมื่อพิจารณาเป็นรายด้านพบว่าระดับปัญหาการบริหารจัดการความร่วมมือมากที่สุดคือ ด้านงานบริหารวิชาการภาพรวมอยู่ในระดับปานกลาง ด้านที่ต่ำที่สุด ด้านงานบริหารงานบุคคลภาพรวมอยู่ในระดับปานกลาง (2) แนวทางการบริหารจัดการความร่วมมือการฝึกประสบการณ์วิชาชีพครูสำหรับนักศึกษาสาขาวิชาพลศึกษา ในยุคดิจิทัล (2.1) ด้านงานบริหารวิชาการ มีการวางแผน ปรับปรุง ตรวจสอบ ประเมิน ในการจัดการเรียนการสอน เน้นการใช้ผ่านแพลตฟอร์มการเรียนรู้ด้วยดิจิทัลเข้ามาใช้ (2.2) ด้านงานบริหารงบประมาณ มีการวางแผน ปรับปรุงเปลี่ยนแปลงกำกับ และติดตามการดำเนินงานตามแผนงานของฝ่ายฝึกประสบการณ์วิชาชีพครู (2.3) ด้านงานบริหารงานทั่วไป วางแผน พิจารณาแต่งบุคคลให้เหมาะสม กำหนดหน้าที่ ตรวจสอบ และการติดตามประเมินผล จนการดำเนินงานบรรลุเป้าหมายวัตถุประสงค์ที่ตั้งไว้ (2.4) ด้านงานบริหารงานบุคคล ผู้อำนวยการสถานศึกษา และครูพี่เลี้ยงร่วมมือกันใช้ระบบฐานข้อมูลในการจัดหาปัจจัยสนับสนุนการดำเนินงานของนักศึกษา ปรับปรุงแผนงานให้ตรงกับงบประมาณ ตรวจสอบ และกำกับติดตาม การดำเนินงานของนักศึกษา (3) ผลการประเมินแนวทางการบริหารจัดการความร่วมมือการฝึกประสบการณ์วิชาชีพครู สำหรับนักศึกษาสาขาวิชาพลศึกษาในยุคดิจิทัลในภาพรวมอยู่ในระดับมากที่สุด เมื่อพิจารณารายด้าน พบว่า ความถูกต้องสูงสุด ความเหมาะสม ความเป็นไปได้ ความเป็นประโยชน์
สรุปผล: ผลการวิจัยแสดงให้เห็นว่าปัญหาการบริหารจัดการความร่วมมือในการฝึกประสบการณ์วิชาชีพครูสำหรับนักศึกษาสาขาพลศึกษาในยุคดิจิทัลมีระดับปานกลางโดยรวม และแนวทางการบริหารจัดการแนะนำการใช้แพลตฟอร์มการเรียนรู้ดิจิทัลและการวางแผนที่มีประสิทธิภาพผลการประเมินแสดงให้เห็นว่าแนวทางการบริหารจัดการนี้มีความเหมาะสมและประโยชน์สูงที่สุด โดยมีคุณสมบัติความถูกต้อง เหมาะสม เป็นไปได้ และเป็นประโยชน์.